Publication: Magyar Közlöny
Issue: MK-2009-119 (Year: 2009, Number: 119)
Era: 2004-2010
Section: napi szolgálati idõ engedélyezésének szabályairól szóló 7/2006. (III. 21.) HM rendelet (a továbbiakban: R.) 4. § (1) bekezdés
Paragraph Index: 366

c) Ebben a betegségcsoportban a kyphosis dorsalis adolescentium (Scheuermann-féle betegség) és a spondylolysis-spondylolisthesis okozza a legtöbb therápiás és minõsítési problémát. A Scheuermann-féle betegség általában 10–16 éves kor között kezdõdik és a csontváz növekedésének megállásakor „meggyógyul”. Maga a csontosodási zavar nem folytatódik, ezért a katonaorvosi gyakorlatban már döntõen a betegség következtében kialakult állapotokkal találkozunk (kóros, fõként nyílirányú gerincgörbületek, háti, deréktáji fájdalmak stb.). Alkalmatlannak nyilvánítható a katona, ha a gerinc sagittalis görbülete olyan kifejezett, hogy az egyenruha viselését lehetetlenné teszi. A spondylolysisben szenvedõ beteg szintén megfelelõ fizikai korlátozásokra szorul. A spondylolisthesis (csigolya-csuszamlás) maximális fizikai kíméletet igényel. Alkalmatlannak akkor nyilvánítandó, ha a deréktáji fájdalmakon túl gyöki, neurológiai tünetek is fellépnek, vagy a komoly fájdalmakkal, izomspasmussal, antalgiás tartással járó periódusok ismétlõdnek. Szintén „E” minõsítés szükséges, ha a spondylolisthesis egyéb fejlõdési zavarokkal (pl. spina bifida) társul. A csigolyacsuszamlás mûtéttel javítható vagy gyógyítható. Hivatásos állományba, szerzõdéses állományba vétel esetén a minõsítés 165 1. pont A3 rovat szerinti minõsítés esetén „E”. Enyhe, csak egy-két csigolyára kiterjedõ, lezajlott Scheuermann betegség jól kidolgozott hátizomzattal, valamint panasz és tünetmentesség esetén alkalmas lehet. A különbözõ scoliosis-fajták az általuk okozott mellkasi deformitással együtt ítélendõk meg (185. szakasz). Az egyenruha viselhetõsége itt is mérlegelendõ.”

Source: https://magyarkozlony.hu/hivatalos-lapok/51a80a0ec3b52191ef7662159dd32d444f21c26a/dokumentumok/158ce49ce275f20d0be634a44a99fb275c45f60b/letoltes